П Р О Т О К О Л  № 24
от заседанието на Комисия „Съдебна администрация” 
към Съдийската колегия на Висшия съдебен съвет
проведено на 18.12.2024 г. 

Днес, 18.12.2024 г. /сряда/ от 09.30 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев 
	    Драгомир Кояджиков 
  Стефан Гроздев - отсъства
	    Севдалин Мавров

На заседанието присъстват: експертният сътрудник на комисията Стефка Тодорова, главен експерт-съдебна администрация и Десислава Стоименова, младши експерт, дирекция ЧРАТОКИ.

Д Н Е В Е Н   Р Е Д:
	
1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода 22.11.2024 г. – 13.12.2024 г. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ПРИЕМА ЗА СВЕДЕНИЕ уведомлението от председателя на Окръжен съд – Кюстендил за прекратено трудово правоотношение със съдебен служител на длъжност „чистач“, считано от 01.12.2024 г. 
С решение по протокол  № 38/15.10.2024 г. на Съдийската колегия на ВСС щ. бр. е съкратена, считано от 01.12.2024 г.

	1.2. ПРИЕМА ЗА СВЕДЕНИЕ уведомлението от председателя на Районен съд – Монтана за предстоящо прекратяване на трудовото правоотношение, поради придобиване право на пенсия за осигурителен стаж и възраст, със съдебен служител на длъжност „съдебен секретар“, считано от 04.02.2025 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“ в Районен съд – Монтана.
НЕ ВЪЗРАЗЯВА председателя на Районен съд – Монтана, до заемането на 1 /една/ щ. бр. за длъжност „съдебен секретар“ от титуляр след провеждане на конкурс, да назначи по реда на чл. 68, ал. 1, т. 4 от КТ, съдебния служител, заемащ длъжността, който предстои да освободи щата, считано от 04.02.2025 г.

1.3. ПРИЕМА ЗА СВЕДЕНИЕ уведомлението от председателя на Окръжен съд – Перник за предстоящо прекратяване на трудовото правоотношение със съдебен служител на длъжност „съдебен секретар“, считано от 20.12.2024 г.
и
ДАВА СЪГЛАСИЕ за предприемане на действия по назначаване на съдебен служител за 1 /една/ щ. бр. за длъжност „съдебен секретар“ при спазване разпоредбите на чл. 343 от ЗСВ и чл. 138 от ПАС в Окръжен съд – Перник.

1.4. ПРИЕМА ЗА СВЕДЕНИЕ уведомлението от председателя на Окръжен съд – Пазарджик за прекратено трудово правоотношение със съдебен служител на длъжност „съдебен секретар“, считано от 04.12.2024 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“, както и за назначаване по реда на чл. 68, ал. 1, т. 4 от КТ на съдебен служител, до назначаване на титуляр след приключване на конкурса за посочената длъжност, в Окръжен съд – Пазарджик.

1.5. ПРИЕМА ЗА СВЕДЕНИЕ уведомлението от председателя на Административен съд – Пазарджик за прекратено трудово правоотношение със съдебен служител на длъжност „съдебен деловодител“, считано от 04.12.2024 г. 	
и
ДАВА СЪГЛАСИЕ за предприемане на действия по назначаване на съдебен служител за 1 /една/ щ. бр. за длъжност „съдебен деловодител“ при спазване разпоредбите на чл. 343 от ЗСВ и чл. 138 от ПАС в Административен съд – Пазарджик.

1.6. ПРИЕМА ЗА СВЕДЕНИЕ уведомлението от председателя на Районен съд – Добрич за предстоящо прекратяване на трудовото правоотношение със съдебен служител на длъжност „съдебен деловодител“ в служба „Регистратура“, считано от 01.01.2025 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен деловодител“, както и за назначаване по реда на чл. 68, ал. 1, т. 4 от КТ на съдебен служител, до назначаване на титуляр след приключване на конкурса за посочената длъжност, в Районен съд – Добрич

1.7. ПРИЕМА ЗА СВЕДЕНИЕ уведомлението от председателя на Районен съд – Несебър относно прекратена конкурсна процедура от 25.11.2024 г. за назначаване на съдебен служител на 1 /една/ щ. бр. за длъжност ‚съдебен секретар“ поради неуспешно представяне на явилите се кандидати.
и
НЕ ВЪЗРАЗЯВА оставането на работа на съдебен служител, заемащ длъжност „съдебен секретар“ и придобил право на пенсия за осигурителен стаж и възраст, до назначаване на титуляр след  приключване на конкурс за длъжността, в Районен съд – Несебър.

2. ОТНОСНО: Становище рег. индекс ВСС-12376/11.11.2024 г. от председателя на Районен съд – Сандански относно решение на КСА-СК по протокол № 19/23.10.2024 г. за трансформиране на 1 /една/ щ. бр. за длъжност „съдебен секретар“ в „съдебен помощник“.

	КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
					
2.1. ОТМЕНЯ решението си по протокол № 19/23.10.2024 г., т. 4   относно съкращаване на 1 /една/ щ. бр. за длъжност „съдебен секретар“ по  щата на Районен съд – Сандански.
2.2. ДАВА СЪГЛАСИЕ на председателя на Районен съд – Сандански за трансформиране на 1 /една/ щ. бр. за длъжност „съдебен секретар“ в 1 /една/ щ. бр. „съдебен помощник“.
2.3. Изпраща решението на комисия „Бюджет и финанси“, за становище по финансовата обезпеченост.

	3. ОТНОСНО: Становище рег. индекс ВСС-974/30.10.2024 г. от председателя на Районен съд – Девин във връзка с решение на КСА-СК по протокол № 17/09.10.2024 г. относно установено от комисията по-високо от определеното в Класификатора на длъжностите в администрацията на съдилищата възнаграждение на съдебен служител, заемащ длъжност „призовкар“.

	КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
					
	3.1. Приема за сведение становището на председателя на Районен съд – Девин във връзка с решение на КСА-СК по протокол № 17/09.10.2024 г., т. 1. 5.

4. ОТНОСНО: Становище рег. индекс ВСС-13541/10.12.2024 г. от председателя на Административен съд – Ямбол във връзка с решение на КСА-СК по протокол № 22/20.11.2024 г. за съкращаване на 1 /една/ щ. бр. за длъжност „съдебен секретар“.

	КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
					
	4.1. ПРИЕМА ЗА СВЕДЕНИЕ становището на председателя на Административен съд – Ямбол във връзка с решение на КСА-СК по протокол № 22/20.11.2024 г. 
4.2. ПОТВЪРЖДАВА решението си по протокол № 22/20.11.2024 г. за съкращаване на 1 /една/ щ. бр. за длъжност „съдебен секретар“ по щата на Административен съд – Ямбол.
4.3. ВНАСЯ в Съдийската колегия на ВСС, за разглеждане и произнасяне.

5. ОТНОСНО: Становище рег. индекс ВСС-14739/06.12.2024 г. от председателя на Районен съд – Дупница във връзка с решение на КСА-СК по протокол № 22/20.11.2024 г. за съкращаване на 1 /една/ щ. бр. за длъжност „съдебен деловодител“ регистратура.

	КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
					
	5.1. ПРИЕМА ЗА СВЕДЕНИЕ становището на председателя на Районен съд – Дупница във връзка с решение на КСА-СК по протокол № 22/20.11.2024 г.
5.2. ПОТВЪРЖДАВА решението си по протокол № 22/20.11.2024 г. за съкращаване на 1 /една/ щ. бр. за длъжност „съдебен деловодител“ регистратура по щата на Районен съд – Дупница.
5.3. ВНАСЯ в Съдийската колегия на ВСС, за разглеждане и произнасяне.

6. ОТНОСНО: Становище рег. индекс ВСС-13154/29.11.2024 г. от председателя на Административен съд – Варна във връзка с решение на КСА-СК по протокол № 22/20.11.2024 г. за съкращаване на 1 /една/ щ. бр. за длъжност „съдебен секретар“ и 1 /една/ щ. бр. за длъжност „съдебен деловодител“ и уведомление рег. индекс ВСС-13154.29.11.2024 г. за прекратяване на трудовото правоотношение със съдебен служител на длъжност „призовкар“, считано от 27.11.2024 г.
 
	КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
					
	6.1. ПРИЕМА ЗА СВЕДЕНИЕ становището на председателя на Административен съд – Варна във връзка с решение на КСА-СК по протокол № 22/20.11.2024 г. и уведомлението за прекратено трудово правоотношение със съдебен служител на длъжност „призовкар“, считано от 27.11.2024 г.
6.2. ОТМЕНЯ решението си по протокол № 22/20.11.2024 г. за прекратяване на конкурси за назначаване на съдебни служители за 1 /една/ щ. бр. за длъжност „съдебен секретар“ и 1 /една/ щ. бр. за длъжност „съдебен деловодител“ в Административен съд – Варна.
6.3. ОТМЕНЯ решението си по протокол № 22/20.11.2024 г. за съкращаване на 1 /една/ щ. бр. за длъжност „съдебен секретар“ и 1 /една/ щ. бр. за длъжност „съдебен деловодител“ по щата на Административен съд – Варна.
6.4. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 3 /три/ щ. бр. за следните длъжности:  съдебен деловодител и съдебен архивар и призовкар по щата на Административен съд – Варна. 
Налице е положително становище от председателя на съда. 
След съкращаване на трите щ. бр. за посочените длъжности съотношението съдебни служители/съдии ще бъде 3,20 при средно за АдмС – 3,01. 
Щатната бройка за длъжност „призовкар“ е свободна от 27.11.2024 г., а тези за „съдебен деловодител“ и „съдебен архивар“ ще бъдат свободни, считано от 01.02.2025 г.
6.5. ВНАСЯ в Съдийската колегия на ВСС, за разглеждане и произнасяне.

7. ОТНОСНО: Становище рег. индекс ВСС-13150/03.12.2024 г. от председателя на Районен съд – Пловдив във връзка с решение на КСА-СК по протокол № 22/20.11.2024 г. за съкращаване на 1 /една/ щ. бр. за длъжност „съдебен помощник“ и уведомление за прекратяване на трудовото правоотношение със съдебен служител на длъжност „съдебен секретар“, считано от 02.12.2024 г. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

7.1. ПРИЕМА ЗА СВЕДЕНИЕ становището на председателя на Районен съд – Пловдив във връзка с решение на КСА-СК по протокол № 22/20.11.2024 г.
7.2. ПОТВЪРЖДАВА решението си по протокол № 22/20.11.2024 г. за съкращаване на 1 /една/ щ. бр. за длъжност „съдебен помощник“ по щата на Районен съд – Пловдив.
7.3. ВНАСЯ в заседание на Съдийската колегия на ВСС, за разглеждане и произнасяне.
7.4. ДАВА съгласие за обявяване и провеждане на конкурс за заемане на 1 /една/ щ. бр. за длъжност „съдебен секретар“, както и за назначаване по реда на чл. 68, ал. 1, т. 4 от КТ на съдебен служител до назначаване на титуляр за посочената длъжност в Районен съд – Пловдив.

8. ОТНОСНО: Искане рег. индекс ВСС-13868/18.11.2024 г. от председателя на Окръжен съд – Кърджали за разкриване на 1 /една/ щ. бр. за длъжност „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

8.1. ОТХВЪРЛЯ искането на председателя на Окръжен съд – Кърджали за разкриване на 1 /една/ щ. бр. за длъжност „съдебен деловодител“.
МОТИВИ: Изключително ниска натовареност на съда, което е трайна тенденция. Съгласно статистическите данни за първото полугодие на 2024 г. ОС-Кърджали е на последно място, от общо 28 окръжни съдилища,  по брой дела за разглеждане от един съдия месечно – 9,33 при 18,39 средно за ОС. 
Съдът разполага с една щ. бр. за длъжност „главен специалист“, която от 2016 г. е премахната от Класификатора на длъжностите в администрацията на съдилищата. Съгласно съществуващите от 2016 г. Правила за прилагане на Класификатора на длъжностите в администрацията на съдилищата /ППКДАС/ заварен съдебен служител на длъжност, която не е предвидена в  Класификатора и за съответната група съдилища, се преназначава на друга сходна длъжност. Предвид изложеното 
УКАЗВА на председателя на Окръжен съд – Кърджали да съобрази длъжностната характеристика на съдебния служител, заемащ длъжността „главен специалист” и предприеме приложение на § 1, изречение първо от Преходните и заключителни разпоредби на ППКДАС, за което да уведоми комисията.

9. ОТНОСНО: Искане рег. индекс ВСС-14103/22.11.2024 г. от председателя на Районен съд – Шумен за трансформиране на 1 /една/ щ. бр. за длъжност „шофьор, той и домакин“ в „управител сгради, той и домакин“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

9.1. ДАВА СЪГЛАСИЕ на председателя на Районен съд – Шумен за трансформиране на 1 /една/ щ. бр. за длъжност „шофьор, той и домакин“ в „управител сгради, той и домакин“.
9.2. НЕ ВЪЗРАЗЯВА съдебния служител, заемащ длъжността „шофьор, той и домакин“ да бъде назначен по реда на чл. 343, ал. 2 от ЗСВ на трансформираната щ. бр. за длъжност „управител сгради, той и домакин“, в случай че отговаря на изискванията за заемане на длъжността и ще изпълнява функциите на „шофьор“ в Районен съд – Шумен.
Не са необходими допълнителни средства за предложената трансформация, т. к. съгласно Класификатора на длъжностите в администрацията на съдилищата възнагражденията за длъжностите „управител сгради“ и „шофьор“ са еднакви. 

10. ОТНОСНО: Искане рег. индекс ВСС-14333/28.11.2024 г. от председателя на Окръжен съд – Стара Загора за трансформиране на 1 /една/ щ. бр. за длъжност „съдебен деловодител – класифицирана информация“ в „завеждащ служба – регистратура класифицирана информация“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

10.1. ДАВА СЪГЛАСИЕ на председателя на Окръжен съд – Стара Загора за трансформиране на 1 /една/ щ. бр. за длъжност „съдебен деловодител – класифицирана информация“ в „завеждащ служба – регистратура класифицирана информация“.
10.2. НЕ ВЪЗРАЗЯВА съдебния служител, заемащ длъжността „съдебен деловодител – класифицирана информация“, в случай че отговаря на изискванията, да бъде назначен по реда на чл. 343, ал. 2 от ЗСВ и чл. 138 от ПАС на трансформираната щ. бр. за длъжност „завеждащ служба – регистратура класифицирана информация“ в Окръжен съд – Стара Загора.
10.3. ИЗПРАЩА решението на комисия „Бюджет и финанси“.

11. ОТНОСНО: Писмо рег. индекс ВСС-14216/06.12.2024 г. от председателя на Районен съд – Перник относно изискана от председателя на комисия „Съдебна администрация“ към СК, информация за заемане на 1 /една/ щ. бр. за длъжност „съдебен деловодител“ по реда на чл. 259 от КТ.

 	КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

11.1. ПРИЕМА ЗА СВЕДЕНИЕ информацията от председателя на Районен съд – Перник относно заемането на 1 /една/ щ. бр. за длъжност „съдебен деловодител“ по реда на чл. 259 от КТ.

12. ОТНОСНО: Доклад рег. индекс № 14856/09.12.2024 г. на директора на дирекция „Правна“, АВСС относно изменение и допълнение на Класификатора на длъжностите в администрацията на Висшия съдебен съвет, НИП и ИВСС като се добави нова длъжност „юрисконсулт“ в част I-ва , буква Б Експертни длъжности.

 	КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

12.1. ПРИЕМА ЗА СВЕДЕНИЕ доклада на директора на дирекция „Правна“, АВСС относно изменение и допълнение на Класификатора на длъжностите в администрацията на Висшия съдебен съвет, НИП и ИВСС с предложение да се добави нова длъжност „юрисконсулт“ в част I-ва , буква Б Експертни длъжности.
12.2. ИЗПРАЩА на главния секретар на АВСС предложението на директора на дирекция „Правна“, АВСС, по компетентност.

ПРЕДСЕДАТЕЛ 			
НА КОМИСИЯТА:        /п/
			БОЯН НОВАНСКИ

Боян Магдалинчев ………/п/……...

Севдалин Мавров ………/п/…..…...

Драгомир Кояджиков ……/п/…..…